b'\n_START_ARTICLE_\nNathan Baker\n_START_SECTION_\nUngdomskarriere\n_START_PARAGRAPH_\nBaker underskrev en kontrakt med Aston Villa som 13-\xc3\xa5rig i 2004 og fik sin debut for Aston Villas akademi i 2007. Han spillede (og spiller stadig) som central forsvarsspiller, dengang sammen med Ciaran Clark i 2007-08-s\xc3\xa6sonen. Baker sluttede s\xc3\xa6sonen med 1 m\xc3\xa5l i 23 kampe for Aston Villas akademi og 2 m\xc3\xa5l i 7 kampe for reserveholdet.\n_START_SECTION_\nSeniorkarriere\n_START_PARAGRAPH_\nBaker blev i 2009 rykket op p\xc3\xa5 Aston Villas seniorf\xc3\xb8rstehold._NEWLINE_Den 23. oktober 2009, underskrev Baker en m\xc3\xa5ned lang leje kontrakt med Lincoln City. Lincoln City-manager og tidligere Aston Villa-angriber Chris Sutton gav Baker hans ligadebut p\xc3\xa5 Sincil Bank den 24. oktober 2009 i en 0-0 kamp mod Torquay United. Baker imponerede i Lincoln City, og af den grund blev hans lejekontrakt forl\xc3\xa6nget til slutningen af 2010 s\xc3\xa6sonen (2009-2010)._NEWLINE_Baker m\xc3\xa5tte som straf ikke spille Aston Villas League Cup-finale mod Manchester United p\xc3\xa5 Wembley Stadium den 28. februar 2010 efter han fors\xc3\xb8gte at s\xc3\xa6lge sin tildeling af billetter via Facebook. Den dengang 18-\xc3\xa5rige forsvarsspiller fors\xc3\xb8gte at s\xc3\xa6lge fem billetter til en pris af \xc2\xa3200 stykket, men sagde senere, at han fortr\xc3\xb8d sin opf\xc3\xb8rsel og handling.\n_START_SECTION_\nLandshold\n_START_PARAGRAPH_\nBaker har repr\xc3\xa6senteret England p\xc3\xa5 U/19-, U/20- og U/21-niveau. Han fik sin debut for U/19 landsholdet den 18. november 2008, hvor de slog Tyskland 1-0. Han n\xc3\xa5ede at spille 9 kampe for U/19 og var en del af Englands trup i 2011 i U/20-VM. Han fik sin debut for U/21-landsholdet i 2011 mod Island i Preston.'